stanford-oval/wikipedia huggingface dataset:
קתדרלת בורגוס
הערות שוליים

הציון NLM מתייחס לספרו של ניקולאס לופס מרטינס, "Burgos Cathedral", המופיע בפרק "לקריאה נוספת".
1 2  NLM, עמ' 7-8.
1 2 3 4  NLM, עמ' 9.
| אדריכלות גותית |
| --- | --- | --- |
| ערכים ראשיים | אדריכלות גותית • אמנות גותית • אדריכלות גותית -  מונחים • התחייה הגותית | גותיקה |
| סגנונות גותיים | סגנון גותי קורן • סגנון גותי לוהב • אדריכלות גותית אנגלית • אדריכלות גותית ספרדית • גותיקה מנואלינית | גותיקה |
| מונחים ואלמנטים גותיים | אדריכלות כנסיות • קמרון צלעות • חלון רוזטה • ויטראז' • תחרת חלונות • תמיכות דואות • צריחון • צריח מחודד • קרוקט • גרגויל • גרוטסק | גותיקה |
| מבני מפתח | בזיליקת סן-דני • קתדרלת נוטרדאם (פריז) • קתדרלת שארטר • קתדרלת בורז' • קתדרלת ריימס • קתדרלת אמיין • קתדרלת לאן • סנט שאפל • ארמון האפיפיורים, אביניון • קתדרלת קלרמון-פראן • קתדרלת אוורה • קתדרלת שטרסבורג • קתדרלת רואן • כנסיית סנט אואן • קתדרלת בווה • קתדרלת קלן • קתדרלת ויטוס הקדוש, פראג • שטפנסדום, וינה • המינסטר של אולם • מריינקירכה, ליבק • קתדרלת בורגוס • קתדרלת לאון • קתדרלת סביליה • מגדל בלן • קתדרלת מילאנו • ארמון הדוג'ים, ונציה • קתדרלת קנטרברי • קתדרלת לינקולן • קתדרלת סולסברי • קתדרלת ולס • מנזר וסטמינסטר • קתדרלת יורק | גותיקה |
| קטגוריות | קטגוריה:אדריכלות גותית • קטגוריה:קתדרלות בסגנון גותי • קטגוריה:מבנים גותיים • קטגוריה:מבני התחייה הגותית • קטגוריה:אדריכלים גותיים • פורטל:אדריכלות | גותיקה |
| --- | --- |
בקרת זהויות :  NLI: 987007259435705171  BNE: XX254306  BnF: cb11984602t (data)  CANTIC: a1219332x  CiNii: DA11426354  GND: 4069764-2  ISNI: 0000 0001 2194 253X  LCCN: n85191867  SUDOC: 027904350  VcBA: 494/15766  VIAF: 152070691   WorldCat (עם VIAF): 152070691 
קתדרלת בורגוס ב-1851, מאת פרנסואה בוזה (François Bossuet).
רונלד פרלמן

| --- | --- |

 לידה:  1 בינואר 1943 (בן 81) גרינסבורו, קרוליינה הצפונית, ארצות הברית 
 מדינה:  ארצות הברית 
 מקום מגורים:  ניו יורק 
 השכלה:  בית הספר וורטון  בית הספר הייברפורד  תיכון צ'לטנהם 
 מספר צאצאים:  8 
 פרסים והוקרה:  לגיון הכבוד 
 
רונלד אוון פרלמן (באנגלית: Ronald Owen Perelman; נולד ב-1 בינואר 1943) הוא בנקאי, איש עסקים, משקיע ופילנתרופ יהודי-אמריקאי.
ביוגרפיה

חברת ההחזקות שלו, "MacAndrews & Forbes", היא חברת החזקות המשקיעה במספר גדול של חברות, כשביניהם חברות סיגריות, כלי רכב, מייקאפ, ליקריץ', טלוויזיה, מצלמות, ציוד מחנאות, אבטחה, משחקים, בנקים, תכשיטים וחברת הוצאה לאור של קומיקסים.
פרלמן הוא אחד התורמים הפילנתרופיים הגדולים בעולם. נכון למאי 2022 פרלמן הוא האדם ה-1,188 העשיר בעולם, עם הון מוערך של 2.6 מיליארד דולר. בשיאו, הונו נאמד בכ-14.5 מיליארד דולר, אך עסקיו נקלעו לקשיים כלכליים בשל מגפת הקורונה בארצות הברית.
בעקבות הקשיים הכלכליים בשנת 2024 נאלץ פרלמן למכור נכסים רבים ובניהם יצירות אומנות רבות יאכטה ואת ביתו במחיר של כמעט מיליארד דולר
בספטמבר 2017 כלל מגזין פורבס את פרלמן ברשימת "100 המוחות העסקיים החיים הטובים ביותר".
חיים אישיים

פרלמן נישא 5 פעמים. ב-1965 נישא לבנקאית פיית' גולדינג, ממנה התגרש ב-1984. ב-1985 נישא לעיתונאית קלאודיה כהן, והשניים התגרשו ב-1995. ב-1995 נישא לפעילה הפוליטית פטרישיה דאף, והשניים התגרשו ב-1996. בשנת 2000 נישא לשחקנית אלן בארקין, והתגרש ב-2006. ב-2010 נישא לפסיכיאטרית ד"ר אנה צ'פמן.
הערות שוליים

↑  Pogrebin, Robin (2015-02-19). "Ronald Perelman, a Mogul With Muscle, Takes Over Carnegie Hall". The New York Times (באנגלית אמריקאית). ISSN 0362-4331. נבדק ב-2019-01-21.
↑  maf2014, Ronald O. Perelman, MacAndrews & Forbes Incorporated (באנגלית)
↑  Ronald Perelman, Forbes (באנגלית)
↑  החובות הצטברו: רון פרלמן מכר יצירות אמנות בשווי של קרוב למיליארד דולר, באתר כלכליסט, 22 במאי 2024
↑  Ronald Perelman | Speed, Forbes (באנגלית)
| --- | --- |
בקרת זהויות :  LCCN: no97007395  VIAF: 36517696   WorldCat (עם VIAF): 36517696
רגימנט הארטילריה המלכותי

| --- | --- |

 Quo Fas Et Gloria Ducunt  (לאן שצדק ותהילה יובילו)
 פרטים
 כינוי:  הארטילריה המלכותית
 מדינה:  הממלכה המאוחדת הממלכה המאוחדת
 שיוך:  הצבא הבריטי הצבא הבריטי
 סוג:  חיל תותחנים
 בסיס האם:  Larkhill, מחנה קולצ'סטר, Tidworth Camp, מחנה קטריק, Hohne 
 אירועים ותאריכים
 תקופת הפעילות:  1716–הווה (כ־308 שנים)
 נתוני היחידה
 כוח אדם:  15 רגימנטים סדירים  7 רגימנטים מילואים
 עיטורים
 Freedom of the London Borough of Greenwich (24 במאי 1966)  Freedom of the Royal Borough of Greenwich (14 במרץ 2012) 
 
רגימנט הארטילריה המלכותי (באנגלית: Royal Regiment of Artillery), או בקיצור הארטילריה המלכותית, היא יחידת הארטילריה בצבא הבריטי. למרות שהיחידה נקראת רגימנט, בפועל היא כוללת 15 רגימנטים סדירים ו-7 רגימנטים במילואים. הרגימנט הוא הכוח המכשיר ומרכז את כל יחידות התותחנים בצבא הבריטי ונחשב שווה ערך לחיל תותחנים בדומה לחילות האחרים בצבא הבריטי.
היסטוריה

הארטילריה התחילה להשתלב בצבא הבריטי במאה ה-14, אך בדומה לרוב היחידות, לא היו אלו יחידות סדירות, אלא יחידות שהוקמו ופוזרו לפי צורכי המדינה והמונרך. רגימנט הארטילריה המלכותי הוקם כיחידה סדירה רק בשנת 1715 במהלך מרד היעקוביטים, כאשר היה ברור שיש צורך בכוח סדיר שיהיה מסוגל להתמודד עם המשימות הביטחוניות השונות של הצבא הבריטי. עד אותה שנה, גיוס וניוד של יחידת ארטילריה היה תהליך מסורבל שלקח הרבה זמן מרגע הגיוס לרגע הכניסה לקרב. בנוסף, הייתה עדיפות רבה ליחידת ארטילריה הומוגנית על פני צוותי תותחים פזורים בין שורות הצבא.
בשנת 1793 הוקמו היחידות הראשונות של 'ארטילריית הפרשים' (Horse Artillery), יחידות שבתחילת דרכם נועדו להעניק תמיכה ארטילרית ליחידות פרשים. יחידות ארטילריה העניקו לפרשים את האפשרות לא להיות תלויים בתותחי השדה שפעלו יחד עם חיל הרגלים, אלא לפעול בקצב שלהם עם יחידות תותחי שדה קלות ומהירות שתמכו בהם.
במהלך המאה ה-18, רגימנט הארטילריה אימץ את שיטות הארגון המוצלחות אשר פותחו באירופה, בעיקרן את שיטת הסוללות שפותחה בצבא הפרוסי. לפי עיקרון זה, יחידות הארטילריה התחלקו לסוללות אשר הכילו מספר תותחים קלים שנגררו על ידי סוסים בנוסף לכמות רבה של תחמושת. סוללות אלו היה ניתן לפרוס על פני שדה הקרב לפי הצורך.
לאורך ההיסטוריה של הרגימנט, הרכב היחידות והמבנה הארגוני שלו עברו שינויים רבים. בין השנים 1899 עד 1924, הרגימנט חולק לשלושה חלקים; הראשון כלל את ארטילריית הפרשים וארטילריית השדה, קבוצה שנייה כללה את סוללות הגנת החופים, הסוללות הכבדות, סוללות ההרים והמצור - כל אלו נקראו 'ארטילריית חיל המצב המלכותית', קבוצה שלישית שנקראה פשוט 'הארטילריה המלכותית' כללה יחידות אספקה ותחמושת.
מבנה וייעוד

מבין יחידות הארטילריה המלכותית, ישנם ארבעה רגימנטים אשר שייכים ל-'ארטילריית הפרשים המלכותית'. ההבדל בין סוגי יחידות התותחנים הוא בעיקר הבדל מסורתי והיסטורי שכן במאה ה-18 ותחילת המאה ה-19, תפקדו יחידות ארטילריית פרשים כיחידות תותחים קלים בעלי צוותי פרשים. מקומם בשדה הקרב היה באיגוף או בתנועה מהירה ולכן השתמשו בתותחים קלים יותר ובסיוע פרשים, זאת לעומת יחידות הארטילריה הרגילות שהתנהלו באופן מסורבל יותר ופרסו את הסוללות שלהן מאחורי הצבא. כיום ישנו מעט הבדל בין סוגי הרגימנטים, מלבד כך שהיחידות הקלות יותר נמצאות בארטילריית הפרשים.
היחידות השונות ברגימנט הארטילריה משרתות כיום במקומות שונים בצבא תחת ייעודים שונים. מלבד הייעוד הקלאסי של הרגימנט כיחידת ארטילרית שדה, ישנם יחידות הפועלות בתפקיד הגנה אווירית, ארטילריה קלה מוצנחת ויחידות לסיור ורכישת מטרות.
מבנה וייעוד > רגימנטים סדירים

ארטילריית הפרשים המלכותי :
רגימנט המלך: יחידה טקסית הנמצאת ליד ריג'נטס פארק בלונדון ומשמשת לירי כבוד.
רגימנט ארטילריית פרשים המלכותי הראשון: יחידה המבוססת על תומ"ת ה-AS-90. בסיס האם שלה נמצא בטידוורף.
רגימנט ארטילריית פרשים המלכותי השלישי:נקרא גם 'תותחני מנצ'סטר וליברפול', יחידה המבוססת על תומ"ת ה-AS-90. בסיס האם שלה נמצא בהואן, גרמניה.
רגימנט ארטילריית פרשים המלכותי השביעי (מוצנח): נקרא גם 'התותחנים המוצנחים', היחידה משתמשת בתותח קל L118 ומשרתת תחת 'גדוד התקיפה האווירית ה-16'
ארטילריה מלכותית :
רגימנט הארטילריה המלכותי הרביעי:נקרא גם 'תותחני צפון מזרח', יחידה המבוססת על תומ"ת ה-AS-90.
רגימנט הארטילריה המלכותי החמישי: נקרא גם 'תותחני צפון, מזרח ומערב יורקשייר', יחידה המשמשת סיור ורכישת מטרות.
רגימנט הארטילריה המלכותי ה-12: נקרא גם 'תותחני לנקשייר וקמבריה', יחידה המשמשת להגנה אווירית.
רגימנט הארטילריה המלכותי ה-14: רגימנט אימון והכשרה.
רגימנט הארטילריה המלכותי ה-16: נקרא גם 'תותחני לונדון וקנט', יחידה המשמשת להגנה אווירית.
רגימנט הארטילריה המלכותי ה-19: נקרא גם 'תותחני ההיילנד', יחידה המבוססת על תומ"ת ה-AS-90.
רגימנט הארטילריה המלכותי ה-26: נקרא גם 'תותחני מערב המידלנדס', יחידה המבוססת על תומ"ת ה-AS-90.
רגימנט ארטילריית קומנדו המלכותי ה-29: נקרא גם 'תותחני הקומנדו', היחידה משתמשת בתותח קל L118 ומשרתת תחת 'גדוד הקומנדו השלישי'
רגימנט הארטילריה המלכותי ה-32: יחידה המשמשת סיור ורכישת מטרות כמו גם משתמשת במערך מל"טים.
רגימנט הארטילריה המלכותי ה-39: נקרא גם 'התותחנים הוולשים', יחידה המבוססת על משגרי רקטות רב-קניים מסוג MLRS.
רגימנט הארטילריה המלכותי ה-40: נקרא גם 'תותחני הלולנד', היחידה משתמשת בתותח קל L118.
רגימנט הארטילריה המלכותי ה-47: נקרא גם 'תותחני המפשייר וסאסקס', יחידה המשמשת להגנה אווירית.
מבנה וייעוד > רגימנטים במילואים

רגימנט הארטילריה המלכותי ה-100: ארטילריה מוצנחת.
רגימנט הארטילריה המלכותי ה-101 (נורט'מבריה): MLRS.
רגימנט הארטילריה המלכותי ה-103 (לנקשייר): ארטילריה.
רגימנט הארטילריה המלכותי ה-104: סיור ורכישת מטרות.
רגימנט הארטילריה המלכותי ה-105: ארטילריה.
רגימנט הארטילריה המלכותי ה-106: הגנה אווירית.
תומ"ת ה-AS-90 בעיראק.
תותח קל L118 בזמן ירי, בטירת אדינבורו.
טילי רפייר המשמשים הגנה אווירית.
רגימנט הכחולים והמלכותיים

| --- | --- |

 Honi soit qui mal y pense" "הבוז למי שיהגה בו רעה
 פרטים
 כינוי:  "בעלי בטן הפח"
 מדינה:  הממלכה המאוחדת הממלכה המאוחדת
 שיוך:  הצבא הבריטי הצבא הבריטי
 סוג:  חיל שריון/ייצוגית
 בסיס האם:  לונדון, בריטניה
 אירועים ותאריכים
 תקופת הפעילות:  23 במרץ 1969 – הווה (55 שנים)
 מלחמות:  מלחמת פוקלנד מלחמת אפגניסטן
 נתוני היחידה
 כוח אדם:  3 אסקדרונים
 פיקוד
 יחידת אם:  משמר הפרשים
 מפקדים:  המלך צ'ארלס השלישי אן, הנסיכה המלכותית
רגימנט הכחולים ומלכותיים (באנגלית: Blues & Royals) בשמו המלא משמר הפרשים המלכותי והדרגונים הראשון (באנגלית: Royal Horse Guards and 1st Dragoons או בראשי תיבות RHG/D), הוא רגימנט פרשים (חיל שריון) בצבא הבריטי. הרגימנט ממוקם במקום השני בסדר הבכירות של הפרשים בצבא לאחר משמר החיים, השניים מרכיבים את משמר הפרשים ומשמשים יחידות סיור משוריין ומשימות ייצוגיות של משמר המלוכה הבריטית.
הרגימנט הוקם ב-23 במרץ 1969 על ידי איחוד שני רגימנטים קודמים 'משמר הפרשים המלכותי' שכונה "הכחולים" ו-'רגימנט הדרגונים המלכותי' שכונה "המלכותיים", שם הרגימנט החדש הורכב על ידי צירוף הכינויים של שני הרגימנטים.
הרגימנט קשור מאוד למשפחת המלוכה הבריטית, הנסיכה אן מכהנת בתור מפקדת הרגימנט ואחיה המלך צ'ארלס השלישי מכהן כראש הרגימנט והמפקד הייצוגי שלו. גם הנסיך הארי וגם אחיו הנסיך ויליאם שירתו מספר שנים בתור לוטננטים צעירים ברגימנט, הנסיך הארי אף הופיע במדי הרגימנט במהלך החתונה של קייט מידלטון והנסיך ויליאם באפריל 2011.
היסטוריה > משמר הפרשים המלכותי ('הכחולים')

'משמר הפרשים המלכותי' (באנגלית: Royal Horse Guards) הוקם בשנת 1650 בהוראת אוליבר קרומוול בתור רגימנט קירסירים. בתקופת ארגון הצבא שלאחר מלחמת האזרחים האנגלית, הפך ל'רגימנט הרוזן מאוקספורד', משום שמדי הרגימנט בתקופה היו כחולים הוא החל לקבל את הכינוי "הכחולים מאוקספורד" ובהמשך נותר הכינוי "הכחולים". בשנת 1750 קיבל את השם 'משמר הפרשים המלכותי הכחול' ולבסוף בשנת 1877 קיבל את השם הסופי שלו 'משמר הפרשים המלכותי (הכחולים)'.
במשך השנים שירת הרגימנט בין היתר במלחמות הנפוליאוניות ובקרב ווטרלו, במלחמת העולם הראשונה שירת הרגימנט כחלק מ-'רגימנט משמר המקלעים' ובמלחמת העולם השנייה שירת כחלק מהרגימנט המורכב של משמר הפרשים. משמר הכחולים פורק לבסוף בשנת 1969 ואוחד לכדי 'הכחולים והמלכותיים'.
היסטוריה > רגימנט הדרגונים המלכותי ('המלכותיים')

'רגימנט הדרגונים המלכותי הראשון' (באנגלית: 1st The Royal Dragoons) הוקם בשנת 1661. תחילה הורכב הרגימנט מחיילי הפרלמנט וותיקי מלחמת האזרחים האנגלית ובהמשך נקרא 'רגימנט סוסי טנג'יר' על שם שירותם בטנג'יר שהייתה חלק מבריטניה בתקופה זו למספר שנים. הרגימנט מוספר בתור רגימנט הדרגונים הראשון ונחשב לרגימנט הפרשים הבכיר החל משנת 1674. מספר שנים לאחר מכן קיבל הרגימנט תואר 'מלכותי' לשירות המלך צ'ארלס השני ונקרא 'רגימנט הדרגונים המלכותי של המלך', במשך השנים שונה שמם במקצת לכדי מספר גרסאות עד שלאחר שירותם במלחמת העולם הראשונה, בשנת 1921, שונה שמם לכדי 'הרגימנט הראשון הדרגונים המלכותי'.
במהלך השנים שבהן התקיים הרגימנט הוא שירת כחלק מרגימנטי הפרשים של משמר המלוכה במערכות והמלחמות העיקריות של הצבא הבריטי. בשנת 1940 מעט לאחר תחילת מלחמת העולם השנייה הוסב רגימנט הפרשים לכדי רגימנט שריון והפך לחלק מחיל השריון המלכותי. הרגימנט שרד את הקיצוצים ביחידות הצבא שהגיעו מיד עם סוף הקרבות, אך בשנת 1969 הוא אוחד עם 'משמר הפרשים המלכותי' לכדי הרגימנט החדש.
מסורת

מדים יצוגיים: צבע המדים היצוגיים של חיילי הרגימנט הוא כחול כהה, צבע המזוהה עם 'משמר הפרשים המלכותי'. בדומה לחיילי משמר החיים, גם אלו של הכחולים והמלכותיים עושים שימוש בקסדות "שירות בית" (Home Service helmet), קסדה שהייתה נהוגה ברחבי הצבא בסוף המאה ה-19. סממנים נוספים המייחדים את הרגימנט הם נוצת מצנפת בצבע אדום הגולשת כלפי מטה מראש הקסדה וצבע הצווארון שגם הוא אדום. חיילי הרגימנט עונדים בחלק העליון של זרוע שמאל את 'העיט הנפוליאוני', מסורת המגיעה מרגימנט הדרגונים המלכותי שקיבל את הסמל עבור ללחימתו בקרב ווטרלו.
סייסי הרגימנט: הרגימנט מכיל מספר סייסים (חיילים האמונים על טיפול בסוסים), אשר מוכנים תמיד לטפל במקרי חירום וסיוע לסוסים של הרגימנט. חיילי הרגימנט נמצאים בסביבת הסוסים באימוני מסדרים ותרגילי סדר כמו משימות ייצוגיות ותהלוכות באזור מחנה הרגימנט בלב לונדון, כאשר איתם נמצאים סייסי הרגימנט. במדים יצוגיים הסייסים עונדים גרזן במקום חרב ובהצדעה כשנשלפת החרב הסייס אוחז בגרזן מול פניו.
צבעי הרגימנט: הרגימנט מזוהה כאמור עם הצבע הכחול הכהה והצבע האדום. שני צבעים אלו מרכיבים את המדים של החיילים ואת צבעי הרגימנט הבנוים משני פסים כחולים ופס אדום ביניהם, כך גם מעוצבת חגורת האורווה.
הצדעה: רגימנט הכחולים והמלכותיים הוא הרגימנט היחידי בצבא הבריטי אשר חייליו רשאים להצדיע ללא כיסוי ראש.
מבנה

שני הרגימנטים של משמר הפרשים אינם משמשים רגימנטים משוריינים מלאים, אך בכל זאת בעלי יכולת להישלח למוקדים שונים ולהשתתף בפעילות מבצעית.
רגימנט הכחולים והמלכותיים מורכב משלושה אסקדרונים (squadron), שניים מהם משמשים יחידות סיור משוריינות המבוססות על רק"מי סיור שונים כגון הווריור. האסקדרון השלישי משמש יחידת פרשים ייצוגית אשר מוצבת דרך קבע בלונדון וחייליה שומרים באופן ייצוגי במספר מוקדים מרכזיים בעיר ובאתרי המלוכה הבריטית.
במלחמת פוקלנד ב-1982 השתתפו שני אסקדרונים של הרגימנט בקרבות באי המזרחי באיי פוקלנד כשהן חמושות בטנקים קלים מדגמי סקורפיון וסימיטר.
ראו גם

הפיגועים בהייד פארק ובריג'נטס פארק
משמר החיים
חיילי הרגימנט רכובים במדים יצוגיים.
רוברט לי הנרי

רוברט לי הנרי (באנגלית: Robert Lee Henry‏; 12 במאי 1864 - 9 ביולי 1931) היה עורך דין ופוליטיקאי אמריקאי שכיהן עשר קדנציות כחבר דמוקרטי בבית הנבחרים של ארצות הברית מטעם טקסס מ-1897 עד 1917.
ביוגרפיה > ראשית חייו

רוברט לי הנרי נולד בלינדן, טקסס ב-12 במאי 1864, והיה נכדו של פטריק הנרי. בעודו ילד, הוא למד בבתי ספר ציבוריים ועבר למחוז בואי ב-1878 ולמחוז מקלן ב-1895. הוא סיים את לימודיו באוניברסיטת סאות'ווסטרן בג'ורג'טאון, טקסס ב-1885. הוא למד משפטים והתקבל ללשכת עורכי הדין ב-1886 ועסק בכך במשך תקופה קצרה בטקסרקנה, טקסס. הוא סיים את לימודיו באוניברסיטת טקסס באוסטין ב-1887.
ביוגרפיה > קריירה פוליטית

הנרי נבחר לראש עיריית טקסרקנה ב-1890 אך התפטר ב-1891. לאחר מכן מונה לעוזר הראשון של התובע הכללי של טקסס בשנים 1891–1893 ולעוזר התובע הכללי (1893–1896). הוא התיישב בוייקו, טקסס ב-1895 ועסק בעריכת דין.
ביוגרפיה > קריירה פוליטית > כהונה בקונגרס

ב-1896 הוא נבחר כדמוקרט לקונגרס וכיהן עשר קדנציות רצופות מ-1897 עד 1917. מ-1905 עד 1907, הנרי היה יושב ראש הוועד הדמוקרטי בבית הנבחרים. הוא היה גם יושב ראש ועדת בית הנבחרים, וכיהן בתפקיד זה מ-1912 עד 1917. כתומך נלהב של וודרו וילסון ב-1912, הנרי נחשב לדמוקרט פרוגרסיבי.
הוא לא הועמד למינוי מחדש ב-1916, אך היה מועמד שכשל למועמדות הדמוקרטית לסנאטור של ארצות הברית.
ביוגרפיה > קריירה פוליטית > קריירה מאוחרת יותר

הוא עסק בעריכת דין בווייקו, ושוב היה מועמד שכשל למועמדות הדמוקרטית לסנאטור של ארצות הברית ב-1922 וב-1928.
הוא עבר ליוסטון, טקסס ב-1923 וחזר לעסוק במקצועו.
ביוגרפיה > מוות וקבורה

רוברט ל. הנרי מת ביוסטון, טקסס, ב-9 ביולי 1931, מירי עצמי שנגרם לראשו בהתאבדות לכאורה.  הוא נקבר בבית הקברות רוז היל, טקסרקנה, טקסס.
הערות שוליים

↑  "Suicide Ends Career of R.L. Henry in Texas. Ex-Member of Congress, Long a Political Figure, Was Ill and Had Met Reverses". New York Times. 10 ביולי 1931. נבדק ב-2008-12-07. {{cite news}}:  (עזרה)
| --- | --- |
בקרת זהויות :  LCCN: n2006006384  NARA: 200060484  SNAC: w6xs625g  US Congress: H000516  VIAF: 14190962   WorldCat (עם VIAF): 14190962
רייצ'ל מלווין

| --- | --- |
אין תמונה חופשית
 לידה:  9 בפברואר 1985 (בת 39) אלמהרסט, ארצות הברית 
 מדינה:  ארצות הברית 
 תקופת הפעילות:  מ-2004 
 מקום לימודים:  תיכון מאונטיין פוינט 
 פרופיל ב-IMDb
 
רייצ'ל מלווין (באנגלית: Rachel Melvin; נולדה ב-9 בפברואר 1985) היא שחקנית אמריקאית. מוכרת בעיקר בשל תפקידה בסדרת טלוויזיה "ימי חיינו" ובהמשכו "טיפשים בלי הפסקה 2".
ביוגרפיה

רייצ'ל מלווין נולדה באלמהרסט, אילינוי. כאשר היא הייתה בת ארבע המשפחה עברה לפיניקס שבאריזונה והיא גדלה שם. בשנת 2003 היא סיימה לימודי בית הספר ועברה ללוס אנג'לס ללימודי משחק.
בשנת 2005 שיחקה בסרט אימה "בו". בהמשך היא שיחקה בסדרה "ימי חיינו". בסדרה זו היא שיחקה בשנים 2005–2009 השתתפה ב-518 פרקים. על תפקידה בסדרה זו היא הייתה מועמדת לקבלת פרס אמי.
ב-2014 מלווין שיחקה ב"טיפשים בלי הפסקה 2". בשנת 2016 היא השתתפה בעונה האחרונה של "אוקוורד".
רייצ'ל מלווין ממשיכה לשחק בסרטים וסדרות טלוויזיה.
רוביו רובין

רוביו יובאני מנדז רובין (באנגלית: Rubio Yovani Mendez Rubin; נולד ב-1 במרץ 1996 בביברטון שבאורגון, ארצות הברית) הוא כדורגלן אמריקאי המשחק בעמדת החלוץ בקבוצת ריאל סולט לייק ובנבחרת גואטמלה.
קריירת מועדונים

רובין שיחק במחלקות נוער בארצות הברית, ובשנת 2013 הגיע למחלקת הנוער של אוטרכט מליגת העל ההולנדית. ב-17 באוגוסט 2014 ערך רובין את הופעת הבכורה שלו במועדון, כששיחק 90 דקות בניצחון 2-1 על וילם II במסגרת המחזור השני בליגה. ב-29 בנובמבר הבקיע רובין את שער הבכורה שלו במועדון, שער בדקה ה-83 בניצחון 5-1 על נאק ברדה במסגרת המחזור ה-14 בליגה. רובין ערך 28 הופעות ליגה בעונת 2014/2015, בהן הבקיע שלושה שערים, והוסיף 10 הופעות ליגה בעונת 2015/2016.
קריירה בינלאומית

ב-14 בנובמבר 2014 ערך רובין את הופעת הבכורה שלו בנבחרת ארצות הברית, כששיחק 67 דקות בהפסד 2-1 לנבחרת קולומביה במשחק ידידות.
במהלך שנת 2022 החליט לייצג את נבחרת גואטמלה. המעבר התאפשר בזכות העובדה כי במדי נבחרת ארצות הברית, הוא שיחק רק במשחקי ידידות. ב-2 ביוני 2022 ערך את הופעת הבכורה שלו בנבחרת בהפסד 2-0 לגיאנה הצרפתית.
רק איתך

רק איתך הוא אלבומו השישי של הזמר ליאור נרקיס, שיצא לאור בשנת 2000. האלבום הצליח בחנויות מאוד בעיקר בזכות הלהיט "לכל אחד יש". השיר, שנבחר כ"שיר השנה" במצעד הפזמונים העברי השנתי של רשת ג', היה להצלחה הגדולה ביותר של נרקיס עד אז, ואיתו הוא פרץ גם את גבולות המדינה והחל להופיע בחו"ל. האלבום מכר מעל ל-100,000 עותקים וזכה בתואר אלבום פלטינה כפול, ונמצא ברשימת האלבומים הישראלים הנמכרים ביותר בכל הזמנים.
רשימת השירים

| רק איתך> מס' | רק איתך> שם | רק איתך> מילים | רק איתך> לחן | רק איתך> משך | רק איתך>  | רק איתך>  | רק איתך>  | רק איתך>  | רק איתך>  |
| --- | --- | --- | --- | --- | --- | --- | --- | --- | --- |
| 1. | עד סוף ימיי  | נתי לוי | נתי לוי | 04:03 |  |  |  |  |  |
| 2. | לילה בלעדיי  | דוד זיגמן | שמואל אלבז | 03:41 |  |  |  |  |  |
| 3. | לכל אחד יש (עם שלומי שבת)   | עוזי חיטמן | שלומי שבת | 03:56 |  |  |  |  |  |
| 4. | רק איתך  | מייק לוק | מייק לוק | 04:10 |  |  |  |  |  |
| 5. | אני מבטיח  | דוד זיגמן | יוסי בן דוד | 03:32 |  |  |  |  |  |
| 6. | לפני שאת הולכת  | נתי לוי | נתי לוי | 02:48 |  |  |  |  |  |
| 7. | לא נורמלי  | ליאור נרקיס | מייק לוק | 03:35 |  |  |  |  |  |
| 8. | זיכרונות  | מייק לוק | מייק לוק | 04:09 |  |  |  |  |  |
| 9. | כשראיתי אותך  | עוזי חיטמן | יוני רועה | 04:59 |  |  |  |  |  |
| 10. | עד שאמצא אותך  | עוזי חיטמן | עוזי חיטמן | 04:28 |  |  |  |  |  |
| משך כולל: | משך כולל: | משך כולל: | משך כולל: | 39:21 |  |  |  |  |  |
משתתפים באלבום

עיבודים וקלידים: תמיר צור, שי ראובני
תמיר צור + שלומי שבת (בשיר 3)
תופים: אשר פדי
גיטרה בס: אבי יפרח
גיטרות: אבי סינגולדה, דודו קומה (בשיר 10)
סולו גיטרה: יהודה קיסר
דרבוקה: רוני דדון, יוסי גנגינה
אקורדיון: בוריס אלייב
בוזוקי: דודו קומה
כינור: ילמז טשצ'שמה
חצוצרה: אברהם פלדר
מנדולינה: דודו קומה
כלי נשיפה: ניצן עין הבר, אורי סעדה (בשיר 2)
קולות רקע: יהודה תמיר, מאיה אברהם
מיקסים: איציק תקומי "צוק", יהודה תמיר
הערות שוליים

↑  שוש גבאי, ליאור נרקיס מסתער על ערד, באתר ynet, 16 ביולי 2000
| --- | --- |
בקרת זהויות :  MusicBrainz release group: 10c17c49-22ff-3616-a149-6837c5537e24 
ערך זה הוא קצרמרבנושא אלבומים. אתם מוזמנים לתרום לוויקיפדיה ו.
ריוגוקו קוקוגיקן

| --- | --- |

 על שם:  Ryōgoku 
 כתובת:  東京都墨田区横網1丁目3番28号 
 מיקום:  סומידאה, טוקיו, יפן
 קואורדינטות:  35°41′49″N 139°47′36″E﻿ / ﻿35.696944°N 139.793333°E﻿ / 35.696944; 139.793333
 אבן יסוד:  1984
 תקופת הפעילות:  ינואר 1985 – הווה (כ־39 שנים)
 בעלים:  התאחדות הסומו של יפן
 מפעיל:  התאחדות הסומו של יפן
 אדריכל:  קג'ימה 
 מושבים:  11,098
 ryogoku-kokugikan.jp
  מפת מיקום  מפה מפורטת   (למפת טוקיו מוגדלת) ריוגוקו קוקוגיקן(למפת טוקיו רגילה) ריוגוקו קוקוגיקן  he tabBackground:;tabBorder:#aaa;defaultTab:0;
 
ריוגוקו קוקוג'יקן (ביפנית: 両国国技館) ידוע גם בשם אולם הסומו ריוגוקו הוא אולם ספורט מקורה הנמצא ברובע סומידה שבטוקיו, יפן סמוך לשכונת ריוגוקו ומכאן שם המקום "ריוגוקו" קוקוג'יקן. האולם ממוקם בסמוך למוזיאון אדו טוקיו. האולם הוא האולם השלישי בטוקיו המזוהה בשם קוקוג'יקן, השניים האחרים שגם אירחו תחרויות סומו נסגרו והאולם הנוכחי הוא בעצם הממשיך שלהם. האולם נפתח בינואר של שנת 1985 והוא יכול להכיל עד 11,098 איש. האולם צפוי לארח את תחרויות האגרוף באולימפיאדת טוקיו (2020).
האולם מארח בעיקר תחרויות סומו. מתוך ששת טורנירי הסומו הגדולים מארח האולם שלושה טורנירים, טורניר השנה החדשה שמתרחש בחודש ינואר, טורניר הקיץ שמתרחש בחודש מאי וטורניר הסתיו שמתרחש בחודש ספטמבר. באולם ישנו גם מוזיאון שעוסק בסומו.
האולם אירח גם תחרויות ספורט אחרות מענפים דוגמת אגרוף והיאבקות וכן גם אירועי מוזיקה. בשנים האחרונות אירח האולם את טורניר הגמר של ליגת ההיאבקות היפנית ועוד אירועי היאבקות מיוחדים שארגנה ליגת ההיאבקות. בנוסף, ביולי 2015 אירח האולם את תחרות הWWE הראשונה ששודרה בשידור ישיר מיפן - תחרות ה-WWE The Beast in the East.
היסטוריה

הגרסה הראשונית של האולם נפתחה גם היא בשכונות ריוגוקו לאחר שהפופולריות של הסומו עלתה במהלך תקופת מייג'י והיה צורך באולם שיארח תחרויות סומו. במהלך מלחמת העולם השנייה הוחרם האולם על ידי הצבא היפני הקיסרי שהשתמש בו כבסיס צבאי. במהלך מלחמת העולם השנייה תחרויות הסומו התקיימו במגרשי בייסבול פתוחים.
במהלך התקופה בה יפן הייתי כבושה על ידי ארצות הברית, המפקד העליון של כוחות הברית, שחשב שסומו הוא אמנות לחימה פחות מאיימת משאר אמנויות הלחימה היפניות התיר ליפנים לערוך טורנירים באולם החל מנובמבר 1945. למרות זאת, כוחות הכיבוש האמריקני השתלטו פעמים רבות על המקום ויצרו בו זירת החלקה, הטורניר האחרון שנערך באולם נערך בנובמבר 1946 אז עברו תחרויות הסומו למקדש מייג'י עד לשנת 1954.
בשנת 1954 נפתח אולם הקוקוג'יקן השני, הקוריאמה קוקוג'יקן במחוז טאייטו שבטוקיו. תחרויות הסומו של טוקיו הועברו לשם עד לשנת 1985, אז נפתח הגרסה האחרונה והשלישית במספר של אולם הקוקוג'יקן הריוגוקו קוקיג'אן וכל התחרויות הועברו אליו. האולם הישן, הקוריאמה קוקוג'יקן נסגר.
ריודקיט

| --- | --- |

 סוג הסלע:  סלע יסוד
 סביבת היווצרות:  געשית
 הרכב:  קוורץ, פצלת השדה, פלגיוקלז
 תכונות וזיהוי:  בהיר, מרקם אפינטי עד זגוגי
ריודקיט - סלע געשי (סלע פרץ, סלע אקסטרוסיבי) בהרכב ביניים בין ריוליט לדקיט (ומכאן שמו). זהו סלע הפרץ המקביל לסלע הפלוטוני גרנודיוריט. פנוקריסטים של פלגיוקלז עשיר בסידן, סנידין, קוורץ וביוטיט או הורנבלנדה משובצים במסת אם במרקם אפינטי עד זגוגיתי בגוונים בהירים עד בינוניים.
רדיודקיט הוא סלע עשיר בסיליקה, כשהוא מוגדר בדיאגרמת QAPF כמכיל בין 20% עד 60% קוורץ (Q/(Q+A+P)) ששאר המרכיבים הם בעיקר פצלת השדה. פצלת השדה הוא תערובת של פצלת שדה אלקלית ופלגיוקלז, כשפלגיוקלז מהווה בין 35% עד 65% מהתערובת של פצלת השדה (P/(P+A)). ריודקיט נמצא לעיתים קרובות במרבצים פירוקלסטים ממוצא געשי מתפוצץ.
שם נוסף לסוג סלע זה הוא טוסקניט שניתן לסלע בהרכב ריודקיטי מטוסקנה על ידי ה.ס. וושינגטון ב-1897.
הערות שוליים

↑  Geologic units containing rhyodacite
↑  Rhyodacite
| סלעים |
| --- | --- | --- |
| סלעי יסוד | סלעי יסוד |  |
| סלעים געשיים | אבן זפת • אגלוטינט • אגלומרט • אובסידיאן • איגנימבריט • אנדזיט • אצת פלה • בוניניט • בזלת • בזלת תולאיטית • בסניט • ברקציה געשית • דמעות אפאצ'ים • דמעות פלה • דקיט • הוואיט • היאלוטוף • היאלוקלאסטיט • טוף • טפריט • טקיליט • טרכיט • לטיט • לפיליסטון • מליליטיט • נפליניט • סידרומלן • סקוריה • פוידיט • פומיס • פונוליט • פלגוניט • פרליט • קומטיט • קרבונטיט • ריודקיט • ריוליט • שערות פלה |  |
| סלעי ביניים | דיאבז • למפרואיט |  |
| סלעים פלוטוניים | אנורתוזיט • גברו • גרנודיוריט • גרניט • דוניט • דיוריט • טונליט • טרוקטוליט • מונזוגברו • מונזוגרניט • מונזודיוריט • מונזוניט • מונזוסיאניט • סיאניט • פרידוטיט • קוורץ דיוריט • קימברליט |  |
| סלעים מותמרים | סלעים מותמרים |  |
|  | אמפיבוליט • אקלוגיט • גנייס • הורנפלס • לווחה • לפיס לזולי • מיגמטיט • פיליט • צפחה • קוורציט • שיש • סטיאטיט |  |
| סלעי משקע | סלעי משקע |  |
|  | אבן בוץ • אבן גיר • אבן חול • אבן חול נובית • אואולית • ארקוזה • ברקציה • דולומיט • חוואר • חוואר הלשון • חלמיש • חרסית • אבן טין • כורכר • פצלי שמן • פצלים • צור • קונגלומרט • קירטון |  |